**FELHÍVÁS**

Az ELTE Bárczi Gusztáv Gyógypedagógiai Kar **2020. április 15-én, szerdán** délután az **A/67**-es teremben rendezi a 2021. évi Országos Tudományos Diákköri Konferenciára kvalifikáló házi Konferenciáját.

Jelentkezni az alábbi feltételekkel lehet:

* Aktív hallgatói jogviszony
* Tudományos diákköri munkát összefoglaló dolgozat elkészítése és beküldése **2020. március 9. hétfőig.** (Egy nyomtatott és egy elektronikus példány.)
* A dolgozat témájában igen, de kidolgozottságában, terjedelmében nem lehet azonos a szakdolgozattal, melyről a végzős hallgatóknak nyilatkozniuk is kell.
* A tudományos írott műveknek megfelelő felépítés 20-30 oldal terjedelemben, Times New Roman betűtípus, 12 betűméret; 2,5 cm margók, sorkizárt, 1,5 sorköz. (Az egyes szekciók ettől eltérhetnek, így az OTDK nevezés elnyerése esetén átszerkesztés válhat szükségessé.)

A beérkezett pályaműveket független szakmai testület bírálja. A jelölteknek a házi konferencián 15 perces, bemutatóval kísért előadásban, zsűri bizottság előtt kell az OTDK nevezés jogát megszerezni.

A jelentkezéseket (dolgozat megküldése) 2020. március 9-ig várjuk a [berencsi.andrea@barczi.elte.hu](mailto:berencsi.andrea@barczi.elte.hu), illetve a [horvath.zsuzsanna@barczi.elte.hu](mailto:horvath.zsuzsanna@barczi.elte.hu) e-mail címekre.

Bővebb információ az Országos Tudományos Diákköri Tanács oldalán ([www.otdt.hu](http://www.otdt.hu)), illetve a fent megadott e-mail címeken szerezhető.

Sikeres szereplést kíván:

a Kari Tudományos Diákköri Tanács

Budapest, 2019. november 22.